प्रखंड क्षेत्र के कुम्हरदगा पंचायत के बनतारा और मगनपुर पंचायत के महलीडीह में मंगलवार को राष्ट्रीय बागवानी मिशन के द्वारा एक दिवसीय कृषि कल्याण अभियान 2018 के तहत किसानों को एक दिवसीय प्रशिक्षण दिया गया। जिसका उद्घाटन मुखिया ललिता देवी, बीस सूत्री अध्यक्ष मनोज कुमार महतो ने संयुक्त रूप से किया। इस दौरान कृषि वैज्ञानिक केबीके मांडू के दुष्यंत कुमार राघव ने किसानों को पौधे लगाने व फसलों को लगाने की विधि बताई। कहा कि किसान कम समय में ज्यादा मुनाफा अर्जित कर सकते हैं। इसके बाद मुखिया, बीस सूत्री अध्यक्ष व कृषक सलाहकार समिति के अध्यक्ष विजय ओझा ने सभी किसानों के बीच सोयाबीन, धान, मूंगफली के बीज के अलावा आम व अमरूद के पौधे का वितरण किया। मुखिया ने कहा कि किसान सरकार द्वारा दिये जा रहे लाभ को जरूर उठाए ।उन्होंने किसानों को खेत की मिट्टी की जांच के उपरांत ही बीज लगाने की बात कही।मौके पर मुखिया प्रतिनिधि अखिलेश्वर महथा,आफताब अहमद,संजय कुमार, मुरली महतो, छविनाथ महथा,प्रकाश महतो, जयचंद करमाली, मनोहर महथा,गंभीर महथा आदि मौजूद थे